***MJERE SPRJEČAVANJA ŠIRENJA INFEKCIJE COVID- 19***

***za školsku godinu 2020./2021.***

***Dolazak, ulazak i izlazak iz škole***

* nastava u jutarnjoj smjeni počinje u 7.00 sati
* nastava u poslijepodnevnoj smjeni počinje u 13.10 sati
* prije dolaska u školu obvezno mjerenje tjelesne temperature kod kuće
* učenici dolaze u školu ukoliko nemaju povišenu tjelesnu temperaturu (do 37,2°C ) te dišne i probavne smetnje
* ustanova vodi evidenciju ulaska/izlaska bilo da je riječ o ovlaštenom ili neovlaštenom osoblju (ovlašteno osoblje uključuje: učenike, osoblje, pomoćno i administrativno osoblje, ostalo osoblje kojem je odobren ulazak; neovlašteno osoblje uključuje: roditelje/skrbnike, neupisanu braću/sestre djecu/učenike, drugo osoblje koje nije nužno za rad ustanove). Evidencija ulazaka i izlazaka mora se obaviti na adekvatan način da se ne stvaraju grupiranja na ulazu, npr. za učenike se evidencija obavlja u razredu
* u vanjske prostore (dvorište, vrt, igralište) i unutarnje prostore ustanove ne mogu ulaziti osobe koje imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19, a osobito ako su u samoizolaciji
* slijedom navedenoga, bolesni:

- roditelji ne smiju dovoditi, niti odvode djecu iz ustanova

- zaposlenici ne smiju dolaziti na posao

- djeca i učenici ne smiju ulaziti u ustanovu i sudjelovati u odgojno-obrazovnom radu, kao ni praktičnoj nastavi, odnosno predavanjima i vježbama

* ulazna vrata otvaraju se na poziv telefonom ili zvonom tijekom radnog vremena i dežurstva
* do daljnjeg su zabranjeni svi posjeti ustanovama (primjerice izvođenje kazališne predstave i sl.)
* izlazak izvan prostora ustanove tijekom odgojno - obrazovnog rada ne preporučuje se
* nošenje maske obvezno je tijekom boravka u školi, osim u vrijeme nastave u manjim razrednim odjelima u kojima je moguće održati propisani razmak od 2 m
* učenici se ne zadržavaju ispred zgrade škole, već ulaze u školu i odlaze u svoje matične učionice
* na ulazu u zgradu učenici trebaju dezinficirati ruke
* učenici borave u matičnim učionicama (ne napuštaju škole do kraja nastavnog dana) osim kada odlaze u specijalizirane učionice u pratnji predmetnog nastavnika

***Kretanje hodnicima i korištenje sanitarnog prostora***

* nošenje maske je obvezno tijekom boravka na hodnicima
* učenici za vrijeme odmora ostaju u svojim učionicama
* učenici se trebaju pridržavati fizičkog razmaka (1,5 – 2 metra)
* učenici odlaze u sanitarne prostorije koje se nalaze na istom katu kao i njihova matična učionica
* u isto vrijeme u sanitarnim prostorijama mogu boraviti samo dva učenika uz pridržavanje propisanih epidemioloških mjera
* obvezno je pravilno pranje ruku sapunom i vodom

***Boravak u učionici/ prostoriji (učenici i nastavnici)***

* nastavni sat traje 40 minuta
* učenici se trebaju pridržavati rasporeda učionica
* u svakoj učionici nalazi se sapun i suhi ubrus
* u učionici/prostoriji učenik sjedi na svom radnom mjestu (ne mijenja ga tijekom polugodišta)
* učionice/ prostorije potrebno je redovno provjetravati
* dodatna i dopunska nastava odvijat će se na daljinu u dogovoru s učenikom
* ukoliko se nastavnici odluče za nošenje vizira, prema Uputama, dopušteno je nošenje, ali uz zaštitnu masku
* učenicima se savjetuje da hranu i piće ponesu od kuće (školska kantina neće raditi)
* pri ulasku u školu u Evidencijski list upisat će se tjelesna temperatura nastavnika
* nošenje maske obvezno je tijekom boravka u školi, osim u vrijeme nastave u manjim razrednim odjelima u kojima je moguće održati propisani razmak od 2 m
* u zbornici je dozvoljeno kratkotrajno, individualno, zadržavanje (kuhanje kave, čaja…), ali uz pridržavanje propisanih epidemioloških mjera
* nakon održanog nastavnog sata/ blok sata s pojedinim razrednim odjelom u specijaliziranim učionicama, nastavnik je dužan obavijestiti tehničko osoblje zbog dezinfekcije
* nastava tjelesne i zdravstvene kulture, dok god je to moguće, izvodi se na otvorenom, a kada se koristi sportska dvorana, ista se tijekom jednog nastavnog sata ili blok-sata može koristiti samo za jedan razredni odjel nakon čega je potrebno čišćenje dvorane, svlačionica i sanitarnog prostora
* komunikacija među odgojno-obrazovnim radnicima treba biti redovita, a sastanci se mogu odvijati u online okruženju ili u prostoriji uz poštivanje razmaka i ostalih mjera
* svakodnevno će na ulazima u školu, prije početka nastave, dežurni nastavnici dežurati na ulazu i hodnicima.
* nastavnici i stručni suradnici ne okupljaju se u zbornici, no dozvoljena je kratkotrajan ulazak
* djelatnici s povišenom tjelesnom temperaturom i/ili respiratornim simptomima odmah napuštaju radna mjesta

**Znakovi koji upućuju na moguću zarazu COVID-19**

* povišena tjelesna temperatura (do 37,2 °C)
* simptomi respiratorne bolesti - kašalj, poteškoće u disanju, grlobolja
* poremećaj osjeta njuha i okusa
* gastrointestinalne smetnje (proljev, povraćanje i bol u trbuhu, posebno kod manje djece)
* djeca/učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu

**Postupanje u slučaju sumnje na zarazu**

* kod pojave navedenih znakova bolesti dijete/učenik ili djelatnik ostaje kod kuće,

javlja se najprije telefonom izabranom liječniku obiteljske medicine, odnosno pedijatru koji odlučuje o testiranju prema liječničkoj indikaciji. O navedenom roditelj ili djelatnik telefonom obavještava ustanovu.

* ako se znakovi bolesti jave tijekom boravka u ustanovi, odmah treba pozvati roditelja te dijete/učenika izolirati u prostoriju za samoizolaciju (podrumska prostorija) do dolaska roditelja
* ravnatelj odmah javlja nadležnom epidemiologu/školskom liječniku:

• svako grupiranje osoba sa sumnjom na COVID-19 (dva i više djelatnika i/ili djece/učenika sa sumnjom iz iste sobe/učionice/hodnika i sl.)

• svaku pojedinačnu potvrđenu infekciju COVID-19 koju djelatnik, odnosno roditelj imaju obavezu žurno javiti ravnatelju ustanove

* kod pojedinačnog slučaja pojave simptoma koji mogu upućivati na zarazu COVID-19, odgojno- obrazovna skupina/razredni odjel u pravilu nastavlja dalje s odgojno-obrazovnim radom, dok se kod grupiranja osoba sa znakovima bolesti postupa sukladno mišljenju liječnika
* kada se kod djeteta/učenika ili djelatnika utvrdi zaraza COVID-19, postupa se sukladno odluci nadležnog epidemiologa što, između ostalog, znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji